Πάστα φλώρα νηστίσιμη
Τι και αν δεν έχει βούτυρο η ζύμη αυτής της πάστα φλώρας, η γεύση της είναι υπέροχη!
500 γρ. αλεύρι που φουσκώνει μόνο του, 1 κούπα αραβοσιτέλαιο, 1/3 κούπας ζάχαρη, 1/3 κούπας χυμός πορτοκαλιού, ξύσμα από 2 πορτοκάλια ακέρωτα, 2 κουτ. σούπας κονιάκ, 1/4 κουτ. γλυκού κανέλα, 500 γρ. μαρμελάδα της αρεσκείας μας
Για την πάστα φλώρα νηστήσιμη ξεκινάμε και προθερμαίνουμε τον φούρνο στους 180° C.Ρίχνουμε όλα τα υλικά, εκτός από τη μαρμελάδα, σε ένα μπολ.Ανακατεύουμε ελαφρώς, ίσα-ίσα να ομογενοποιηθούν τα υλικά (μόλις το αλεύρι ενσωματωθεί σταματάμε το ανακάτεμα).Κρατάμε λίγη από τη ζύμη για να κάνουμε τη διακόσμηση και απλώνουμε την υπόλοιπη σε μία ταρτιέρα διαμέτρου 30 εκ., πιέζοντάς τη προς τα κάτω με τα δάχτυλά μας.Απλώνουμε ομοιόμορφα τη μαρμελάδα πάνω στη ζύμη.Τη λίγη ζύμη που κρατήσαμε, την ανοίγουμε με πλάστη σε φύλλο και την κόβουμε σε λωρίδες με ένα μαχαίρι ή σε διάφορα σχήματα με ένα μικρό κουπάτ.Τοποθετούμε τα κομματάκια πάνω στη μαρμελάδα.Ψήνουμε την πάστα φλώρα για 30-35 λεπτά.
Αλεύρι (ζύμες),Ζάχαρη